14/02/2018 | Administración LocalMunicipal
Carballo
Anuncio de aprobación de prezos públicos por actividades realizadas no Pazo da Cultura no ano 2018

Primeiro.- Aprobar a fixación dun prezo público xenérico ordinario de 3€ (tres euros) por persona para asistir aos espectáculos organizados polo Concello no Auditorio do Pazo da Cultura durante o ano 2018. Realizarase o cobro deste importe cando as actuacións sexan de grupos profesionais e non vaian especificamente dirixidas a un colectivo concreto e sempre e cando a entidade coa que acepta colaborar o Concello de Carballo non esixa que a asistencia sexa libre e gratuíta ou esixa un prezo de entrada distinto. Atendendo a circunstancias especiais de persoas e colectivos que asistan ás representacións, poderá substituírse a entrada por unha invitación exenta de pago (xornalistas, programadores doutras entidades, representantes doutras institucións ou entidades que estén implicadas na organización da programación, invitados da propia compañía de teatro ou grupo musical,.). Segundo.- Nos espectáculos contratados polo Concello de Carballo no marco das programacións realizadas en colaboración coa Rede Galega de Teatros e Auditorios, e de acordo coas normas establecidas pola Axencia Galega das Industrias Culturais (AGADIC), (organismo dependente da Consellería de Cultura da Xunta de Galicia do que depende a Rede Galega de Teatros e Auditorios), e na Resolución do 28 de febreiro de 2011 da AGADIC, pola que se establecen as normas de funcionamento das programacións incluídas na Rede Galega de Teatros e Auditorios (DOG do 8 de abril de 2011), fíxanse uns prezos de entrada mínimos en función de distintos intervalos do caché do grupo contratado, posibilitase o seu incremento ou o establecemento de descontos para determinados colectivos ou de abonos para ciclos de programación. Atendendo a esto, establécense os seguintes prezos xerais para os espectáculos que programe o Concello de Carballo no Pazo da Cultura no marco da programación da RGTA: · Caché entre 750 e 2.500 €: 3€ · Caché entre 2.500 e 5.000 €: 4€ · Caché superior a 5.000 €: 5€ Terceiro.- Coa finalidade de facilitar a asistencia aos espectáculos a cidadáns pertencentes a grupos de idades máis desfavorecidos e potenciar a participación de rapaces e rapazas en período de formación, establécense os seguintes prezos reducidos de acordo cos seguintes importes de prezos ordinarios: Os colectivos beneficiarios serán, en concreto, estudantes con carnet de estudante, maiores de 60 anos e menores de 12 anos. Cando o espectáculo se considere de interese especial destes colectivos ou atendendo a circunstancias especiais, o Concello poderá acordar un prezo reducido diferente ao habitual, que, en todo caso, non poderá ser inferior ao 50% do custe ordinario da entrada. Cuarto.- Co obxectivo de fidelizar ao público, poderá acordarse na Xunta de Goberno Local o establecemento dun bono para asistir a todos ou á maior parte dos espectáculos dun determinado ciclo cun prezo reducido que, como máximo, descontará o 40% do custe total das entradas. Quinto.- Ocasionalmente, e atendendo ao custo extraordinario dalgún dos espectáculos nos que o Concello asuma a totalidade ou a maior parte dos gastos que se derivan dos mesmos, a outros acordos que o Concello de Carballo poida establecer con outras entidades ou cos propios grupos ou compañías para incrementar e/o mellorar a oferta cultural ou de lecer, ou a outras cuestións derivadas do programa no que se integra a programación, poderá acordarse na Xunta de Goberno Local un prezo distinto ao establecido de maneira xeral. Sexto.- De acordo co artigo 5.3. b) da “Ordenanza de Xeral de Prezos Públicos” do Concello de Carballo, aprobada definitivamente polo Pleno da Corporación en sesión celebrada o 29/7/2013, o importe do prezo público aprobado darase a coñecer mediante anuncios a insertar no Boletín Oficial da Provincia e no Taboleiro de Anuncios da Corporación. Sétimo.- A presente fixación de prezo público comenzará a aplicarse a partir do día seguinte ao da publicación deste acordo no Boletín Oficial da Provincia da Coruña. Carballo, 8 de febreiro de 2018 O Alcalde D. Evencio Ferrero Rodríguez